تهديدات السلفيين للستات فى مصر

تصغير|170px| سلفيين فى شوارع مصر 2011.
تصغير|170px| لافته فى جامعة القاهره بتبشر بمستقبل الستات فى مصر.
تهديدات السلفيين للستات فى مصر هى تهديدات عملتها الجماعات الاسلاميه السلفيه فى مصر بعد ثورة 25 يناير 2011 بإقامة " الحد " على المصريات اللى مش لابسين " زى شرعى ". المركز المصرى لحقوق المرأة اتلقى عدد كبير من البلاغات من ستات من محافظات مختلفه فى مصر عن تهديد السلفيين ليهم " بإقامة الحد عليهن " اذا ما التزموش بالزى الشرعى ، و ذكر المركز انه ابتدا يرصد الظاهره دى فى الفتره الاخيره بعد ثورة 25 يناير 2011 و ان التهديدات دى بقت بتخوف بنات من حصول اعتداءات عليهم وقت دراستهم او شغلهم.

فى 28 مارس 2011 اصدر المركز المصرى لحقوق المرأه بيان اعتبر فيه ان حادثة محاصرة واحده ست فى محافظة المنوفيه و طردها بحجة انها بتمارس اعمال منافيه للاداب اللى اتزامنت مع جريمة قطع ودن المواطن القبطى أيمن أنور ديمترى فى قنا بحجة " إقامة الحد " بقت بتثير الرعب من ان السلفيين بيحطوا قانون خاص بيهم بيقوم على تحدى الدوله و ارهاب النسا و غيرهم. و وصف البيان اللى حصل بإنه " فرض الارهاب بإسم الدين " و طالب بتدخل الخونتا العسكريه الحاكمه فى مصر بحسم فى مواجهة التحول الخطير اللى بيحصل فى مصر و عمل تحقيقات فوريه للوقايع دى و طالب البيان كل قوى المجتمع المدنى التصدى للإنتهاكات دى.

الخونتا العسكريه كانت اطلقت سراح السلفيين من السجون و ظهروا فى شوارع مصر. الستات كانو اتعرضوا لهجوم لفظى و جسدى فى مظاهرة ستات مصر فى ميدان التحرير فى 8 مارس 2011 لما عملوا مظاهره للمطالبه بحقوقهم و اتحرش بيهم المهاجمين و حطوا ايديهم فى هدومهم و حاولوا يغتصبوهم.

اتقال ان الجماعه السلفيه ناويه تنظم مظاهرات يوم 29 مارس 2011 و انهم ناويين يرموا " مية نار " على الستات و البنات اللى مش لابسين " هدوم شرعيه " اللى بيسموهم " متبرجات " و المطالبه بتدفيع الاقباط و اللى مش مسلمين جزيه ، لكن السلفيين اصدروا بيان كذبوا فيه الكلام ده ، و أكدوا إن "الدعوة السلفية" حاتستمر فى الدعوه بالحكمه و " الموعظه الحسنه " و انهم مش ناويين يإذوا المش مسلمين و " العصاة من المسلمين ". لكن مع نهاية 2011 ظهرت فى مصر جماعه بتسمى نفسها هيئة الامر بالمعروف و النهى عن المنكر. و قالت مصادر سلفيه إن مهمتها هتكون " مراقبة السلوك العام فى كافة المرافق العامة كالشطوط والحدائق والملاهى والشوارع والميادين الرئيسية، و غيرها لتقويم سلوكيات المواطنين وكل ما يتعارض مع الكتاب والسنة والالتزام بالزى الإسلامى المتمثل فى النقاب ".

 شوف كمان 
 عصر الظلام الحديث
 عصور الظلام
 مظاهرة ستات مصر فى ميدان التحرير

 لينكات برانيه و مصادر 
 السلفيون يهددون بإقامة الحد على الستات فى حالة عدم التزامهم بالزى الشرعى ...
 مصادر سلفية: الامر بالمعروف والنهى عن المنكر هاتكون مهمتها مراقبة السلوك العام فى كافة المرافق العامة...والالتزام بالزى الإسلامى المتمثل فى النقاب ...

 مقاله و فيديو عن مظاهرة ستات مصر ... 
 ست مصرية وخايفة ...
 هل مصر مقبلة على كارثة التطرف؟...
 مظاهره للمكفراتيه - فيديو ...

 The Law of the Salafi's challenges the Law of the State and terrifies women in Egypt...
 A state of terror follows Salafi threats ...
 violence against women’s demonstration in Egypt...

تصنيف:ثورة مصر 2011
تصنيف:حقوق الستات
تصنيف:قهر
تصنيف:سلفيين مسلمين